
	 PARLAMENTUL ROMÂNIEI

   CAMERA DEPUTAŢILOR
Comisia pentru agricultură, silvicultură, industrie alimentară şi servicii  specifice
	                                                                     Bucureşti,    06.11.2006
                                                                           Nr.24/607


RAPORT
asupra proiectului de Lege privind aprobarea Ordonanţei de urgenţă a Guvernului nr. 71/2006 pentru modificarea şi completarea Legii nr. 1/2004 privind înfiinţarea, organizarea şi funcţionarea Agenţiei de Plăţi şi Intervenţie pentru Agricultură 
În conformitate cu prevederile art.95 şi 115 din Regulamentul Camerei Deputaţilor, republicat, Comisia pentru agricultură, silvicultură, industrie alimentară şi servicii specifice a fost sesizată spre dezbatere pe fond, în procedură de urgenţă, cu proiectul de Lege privind aprobarea Ordonanţei de urgenţă a Guvernului nr. 71/2006 pentru modificarea şi completarea Legii nr. 1/2004 privind înfiinţarea, organizarea şi funcţionarea Agenţiei de Plăţi şi Intervenţie pentru Agricultură, transmis cu adresa nr.P.L. – X 758 din 23 octombrie 2006 şi înregistrat sub nr.24/580/24.10.2006. 

La întocmirea raportului, Comisia a avut în vedere avizul favorabil al Consiliului Legislativ.
Obiectul de reglementare al prezentei  ordonanţe de urgenţă îl constituie asigurarea unui management performant al Agenţiei de Plăţi şi Intervenţie pentru Agricultură. 
Proiectul de  Lege privind aprobarea Ordonanţei de urgenţă a Guvernului nr. 71/2006 pentru modificarea şi completarea Legii nr. 1/2004 privind înfiinţarea, organizarea şi funcţionarea Agenţiei de Plăţi şi Intervenţie pentru Agricultură face parte din categoria legilor ordinare, potrivit prevederilor art. 73 din Constituţia României, republicată.

La dezbaterea proiectului a participat ca invitat, în conformitate cu prevederile art. 54 şi 55 din Regulamentul Camerei Deputaţilor, republicat, domnul  Dănuţ Apetrei - secretar de stat în cadrul Ministerului Agriculturii, Pădurilor şi Dezvoltării Rurale.

La lucrările comisiei au fost prezenţi 24 de deputaţi, din totalul de 25 membri ai comisiei.

Raportul Comisiei a fost adoptat cu majoritate de voturi, înregistrându-se 16 voturi pentru şi 8 voturi împotrivă, în şedinţa din 31 octombrie 2006.

Proiectul de lege a fost adoptat de Senat în şedinţa din 18 octombrie 2006.
Proiectul de lege, potrivit art.75 alin.(1) şi (3) din Constituţia României, republicată, şi art.92 alin.(9) pct.1 din Regulamentul Camerei Deputaţilor, republicat, este de competenţa decizională a Camerei Deputaţilor.

În urma dezbaterii, Comisia propune admiterea cu modificări  a proiectului de lege. 
I. Amendamente admise

În urma dezbaterii, Comisia propune adoptarea proiectului de lege cu următoarele amendamente: 

	Nr. crt.
	Text Ordonanţa Guvernului nr. 71/2006
	Text Senat
	Text propus de Comisie 

(autorul amendamentului)
	Motivarea amendamentelor 

	0
	1
	2
	3
	4

	1. 
	
	Titlul legii

LEGE 

privind aprobarea Ordonanţei de urgenţă a Guvernului nr. 71/2006 pentru modificarea şi completarea Legii nr.1/2004 privind înfiinţarea, organizarea şi funcţionarea Agenţiei de Plăţi şi Intervenţie pentru Agricultură
	 Nemodificat
	

	2. 
	
	ARTICOL  UNIC. – Se aprobă Ordonanţa de urgenţă a Guvernului nr. 71 din 20 septembrie 2006 pentru modificarea şi completarea Legii nr. 1/2004 privind înfiinţarea, organizarea şi funcţionarea Agenţiei de Plăţi şi Intervenţie pentru Agricultură, publicată în Monitorul Oficial al României, Partea I, nr. 799 din 22 septembrie 2006, cu următoarele modificări şi completări: 
	ARTICOLUL UNIC devine Art.I – Nemodificat
 Deputat UDMR : Atilla Kelemen
	Pentru respectarea normelor de tehnică legislativă.

	3. 
	ORDONANŢĂ DE URGENŢĂ
pentru  modificarea şi completarea Legii nr.1/2004 privind înfiinţarea, organizarea şi funcţionarea Agenţiei de Plăţi şi Intervenţie pentru Agricultură
	Nemodificat  
	Nemodificat
	

	4. 
	 1. Alineatul (2) al articolului 4 va avea următorul cuprins:
„(2) Directorul general al Agenţiei are calitatea de ordonator secundar de credite şi poate delega această calitate înlocuitorilor de drept sau altor persoane împuternicite în acest scop.”


	1. La articolul 4, alineatul (2) va avea următorul cuprins:
„(2) Directorul general al Agenţiei are calitatea de ordonator secundar de credite şi poate delega această calitate înlocuitorilor de drept sau altor persoane împuternicite în acest scop. Delegarea pentru efectuarea unor categorii de cheltuieli se va realiza cu respectarea prevederilor normelor de aplicare a Legii nr.500/2002 privind finanţele publice şi organizarea controlului preventiv pentru operaţiuni delegate.”
	1. Nemodificat

 
	

	5. 
	 2. După alineatul (2) al articolului 4 se introduce un nou alineat, alineatul (21), cu următorul cuprins:
„(21) Prin actul de delegare, directorul general al Agenţiei va preciza limitele şi condiţiile delegării.”
	2. La articolul 4, după alineatul (2) se introduce un alineat nou, alin.(21), cu următorul cuprins:
„(21) Prin actul de delegare, directorul general al Agenţiei precizează limitele şi condiţiile delegării.”
	2. La articolul 4, după alineatul (2) se introduc două alineate noi, alin.(21) şi (22), cu următorul cuprins:

Alin.(21) - Nemodificat
(22) Persoanele împuternicite de către directorul general, prevăzute la alin.(2) vor reprezenta autoritatea contractantă, conform prevederilor Ordonanţei de urgenţă a Guvernului nr. 34/2006 privind atribuirea contractelor de achiziţie publică, a contractelor de concesiune de lucrări publice şi a contractelor de concesiune de servicii, în baza listelor de investiţii, a planului de achiziţii şi a limitelor valorice stabilite prin decizia directorului general.”

Deputat UDMR: Atilla Kelemen

Deputat PD: Valeriu Tabără

Deputat PNL: Adrian Semcu
Deputat PNL: Romică Andreica 

Deputat PD: Liviu Miroşanu
	Pentru îndeplinirea atribuţiilor în derularea şi gestionarea fondurilor.

	6. 
	3. Articolul 7 va avea următorul cuprins:
„Art.7. – Salarizarea funcţionarilor publici şi a personalului contractul din cadrul Agenţiei şi sucursalelor judeţene ale acesteia se face potrivit legii.”
	3. Articolul 7 va avea următorul cuprins:
„Art.7. – Funcţionarii publici şi personalul contractual din cadrul Agenţiei şi sucursalelor judeţene ale acesteia beneficiază de majorarea salariilor de bază cu 75%.”
	3. Nemodificat
	

	7. 
	11. Articolul 9 va avea următorul cuprins:

„Art.9. – (1) Agenţia utilizează pentru aparatul central două autoturisme şi un microbuz pentru transport de persoane, cu un consum lunar de carburant de 600 litri/autovehicul.
(2) Cele 42 de sucursale judeţene utilizează câte două autoturisme pentru transport de persoane şi câte un autoturism pentru activităţi specifice, cu un consum lunar de carburanţi de 600 litri/autovehicul, cu încadrarea în numărul maxim de autoturisme aprobat de Ministerul Agriculturii, Pădurilor şi Dezvoltării Rurale.”
	
	4. Articolul 9 va avea următorul cuprins:

 „Art.9. - (1) Agenţia utilizează pentru aparatul central două autoturisme, un microbuz pentru transport de persoane, 26 autovehicule pentru activităţi specifice şi 3 şalupe, cu un consum lunar de carburant de 600 litri/autovehicul şi şalupă.
(2) Cele 42 de sucursale judeţeane utilizează câte două autoturisme pentru transport de persoane şi câte 16 autovehicule pentru activităţi specifice, cu un consum lunar de carburanţi de 600 litri/autovenicul, cu încadrarea în numărul maxim de autovehicule aprobat de Ministerul Agriculturii, Pădurilor şi Dezvoltării Rurale.”
Deputat UDMR: Atilla Kelemen

Deputat PD: Valeriu Tabără

Deputat PD: Liviu Miroşanu

Deputat PNL: Dumitru Pardău
Deputat PNL: Ioan Hoban 
	Pentru îndeplinirea atribuţiilor în derularea şi gestionarea fondurilor.

	8. 
	
	
	Art.II. – Punctul 8 din Anexa nr.5 la Hotărârea Guvernului nr. 155/2005 privind organizarea şi funcţionarea Ministerului Agriculturii, Pădurilor şi Dezvoltării Rurale, cu modificările şi completările ulterioare, publicată în Monitorul Oficial al României, Partea I, nr.211 din 14 martie 2005, se modifică şi va avea următorul cuprins:

8.

Agenţia de Plăţi şi Intervenţie pentru Agricultură 

785

698

....................

Deputat UDMR: Atilla Kelemen

Deputat PD: Valeriu Tabără

Deputat PD: Liviu Miroşanu 

Deputat PNL: Ionel Palăr
Deputat PNL: Dumitru Pardău
	Pentru a asigura realizarea planului de achiziţii.




Comisia a propus aprobarea proiectului cu 16 voturi pentru,  8  voturi împotrivă şi  0 abţineri.
 PREŞEDINTE,



                 

SECRETAR,

                            Dr. Atilla KELEMEN

 


         Vasile MOCANU 
Întocmit: consilier dr. Anton Păştinaru 

